இந்த மீன் இனங்கள் ஆபிரிக்கா கிழக்கு கடலோரங்கள் மற்றும் செங்கடலின் மேற்கு பகுதிகளில் இருந்து துவோமோட்டு தீவுகளிலும், லைன் தீவுகள் வரையிலும் வாழ்கின்றன. மேலும் தெற்கு யப்பானில் இருந்து ஆத்திரேலியா, நியூ கலிடோனியா, ஆத்திரேலிய தீவுகளில் உள்ள கிரேட் பேரியர் கடலடிப் பாறைகள் வரையிலும் காணப்படுகின்றன. ஹவாய் தீவுகள், புவேர்ட்டோ ரிக்கோ மற்றும் புளோரிடாவிலும் பதிவு செய்யப்பட்டுள்ளது. 2010 ஆம் ஆண்டு முதல் தென்கிழக்கு மத்திய தரைக்கடலில் குடியேறுவதாக அறியப்பட்டுள்ளது. பெரும்பாலும் சுயஸ் கால்வாய் வழியாக மத்திய தரைக்கடலை அடையலாம். குல்லோகொலி மீன்கள் கடலடிப் பாறைகளில் தொடர்புடைய பகுதிகளில் 1-100 மீட்டர் ஆழத்தில் வசிக்கின்றன. இளம் மீன்கள் பவளப் பறை காயல் திட்டுகள், மட்டப் பவள திட்டுகள், கால்வாய்கள் என்பவற்றில் தனியாக வாழக் கூடியவை. இவை ஒட்டுண்ணிகள் மற்றும் பெரிய மீன் இனங்களின் இறந்த தோலை உண்ணும். முதிர்ந்த மீன்கள் வளமான பவளப் பாறைகளின் குகைகளில் காணப்படும்.

இனப் பெருக்கம்
உணவு
உருவ அமைப்பு
வாழிடம்